recursal/Fanatic-Fandom huggingface dataset:
Balla Vince

Vince a Szent Mónikában

Balla Vince az Szent Mónika Gimi egyik játékos karaktere. Történelmet és informatikát tanít az osztálynak, emellett elvégezte még az olasz szakot is. Poly Eszter a felesége, együtt jöttek a gimnáziumba.

## Kinézet

Magas, sportos testalkat, stílusos, elegánsabb, de nem túl csicsás ruhák. Mindig makulátlan!

## Személyiség

Vince bácsi tipikusan az az ember, akire ha ránézel, levesz a lábadról. Az egész kisugárzása, megjelenése magabiztosságot és nyitottságot sugároz. Rengetegszer mosolyog, ami általában 2000 W-tal ragyog fel. Igen nyugodt személyiség, nem látták még felbosszantva. Legalábbis nem úgy, mint a legtöbb tanár. Ugyanis Vince bátyó ha ideges is, nem emeli fel a hangját. Viszont az egyik legijesztőbb jelenség, akivel valaha találkozhatsz, szóval nem éri meg kihúzni a gyufát nála. Bár nem nagyon lehet. A diákok és a tanárok legtöbbje is imádja. Mindenki azt mondja, hogy feleségével, Eszterrel a világ legaranyosabb párja. De vajon otthon is ilyen tündériek?

## Története

### Fiatalkor

Vince múltjáról nem sokat tudni, valószínűleg Eszter az, aki a legtöbbet tudja, ha már a felesége. Egy kisebb faluban nevelkedett egykeként, majd az apja eltűnt vagy meghalt vagy nem tudni, mert sosem derült ki, szóval az anyjával maradt, aki sosem dolgozta fel a férje elvesztését. Ez szépen lassan szétválasztotta a családot, így a gimnáziumot már kollégiumban töltötte. Mindig pedáns tanuló volt, sosem mond többet, mint amit kell. Már akkor lenyűgözött mindenkit, és ezzel a személyiséggel ajánlották neki a tanári pályát. Mivel történelem és az olasz érdekelte, valóban ez volt a legjobb lehetőség neki. A képzés alatt ismerkedett meg Eszterrel, akivel a pedagógiás tárgyaik voltak közösek. Valami megfogta a lányban. Talán az, hogy ő mindenkivel ellentétben nem ájult el azonnal a sármjától és ez zavarta Vincét. Hát, hogy lehet az, hogy nem tapad rá a tekintete azonnal? Ellenállna neki? Ezt nem ismerte… Nyilván azonnal ráfeküdt a témára, hogy meghódítsa az amúgy nagyon kedves és más tárgyak iránt érdeklődő lányt, ami végül sikeres volt, szóval ezt a célt is elérte. Pipa. Az elején tényleg így állt hozzá, de aztán kicsit megkomolyodott és tényleg beleszeretett a lányba, bár néha az agyára tud menni. Miután elvégezték az egyetemet, mindketten a Szent Mónikában kaptak állást, így még napközben sem kell távol lenni egymástól. Közben elvégezte az informatika tanári szakot is, ha már a történelem és az olasz nem lett volna elég.

## Érdekességek

* Alignment-je: "Lawful Good"
* MBTI személyiség típusa: ENFJ - Főszereplő
* Képe Ben Barnes színészt ábrázolja
Alakváltók

Eren Jeager az egyik ismert alakváltó

Az alakváltók az Attack on Titan világának "furcsaságai" a képességük háttere jelenleg ismeretlen. A nevüket onnan kapták, hogy képesek átalakulni titánná. Jelenleg hét alakváltó képességéről szereztünk tudomást a játék során, ezek közül négy az eredeti történetben is szerepel, három kizárólag a FaBi kalandjában jelenik meg.

## Biológia

Az alakváltók lényegében átmenetet képeznek titán és ember között: emberi formában semmi eltérést nem mutatnak egy átlagos embertől, a fizikai erejük, vagy állóképességük sem nagyobb. Az egyetlen, amit már emberi formában is mutatnak, az a fokozott regeneráció: egy titánalakváltónak gyorsan begyógyulnak a sebei, kezet, vagy lábat is vissza tud növeszteni, bármilyen sérülésből felgyógyul, amíg a gerincvelője ép marad.

Titán alakban azonban egy alakváltó sokkal veszélyesebb, mint egy átlagos titán. Bár a megjelenésük változatos lehet (vannak egészen kisméretű, 7-8 méteres titánnal rendelkező alakváltók, de akár egészen óriásiak is: Bertolt Hoover például ha átalakul, közel hatvan méteres), de mindegyikükre igaz, hogy megőrzik az intelligenciájukat. Legtöbb esetben ez azt is jelenti, hogy teljesen urai maradnak a cselekedeteiknek, de nagyon felfokozott érzelmi állapotban, ha dühösek, félnek, vagy össze vannak zavarodva, potenciálisan kicsúszhat a kezükből az irányítás, és átmenetileg elveszhet a koncentrációjuk és az uralmuk a test felett. Sok esetben a különböző alakváltók különböző speciális képességekkel is rendelkeznek titán alakban: például képesek lehetnek kontrollálni a testük regenerációjának mértékét, megkeményíteni a bőrüket, tudatosan forró gőzt kibocsátani. Az alakváltók teste minden esetben arányos és alkalmas a harcra, nem fordulnak elő pálcika végtagok, vagy abnormálisan nagy fejek, mint a hagyományos titánoknál.

Amennyiben egy alakváltó titán alakban elfogyaszt egy másikat, megkapja annak képességeit, és gyakran részleteket az emlékeiből vagy érzéseiből is. Az átalakuláshoz meg kell sebeznie magát, és koncentrálnia egy konkrét célra, aminek okán fel akarja venni a titán alakot - Eren Jeager legtöbbször megharapja a kezét ehhez, de Annie Leonhardt például egy speciális, tüskés gyűrűt hordott, hogy ezt megtehesse.

## Jelenleg ismert alakváltók

* Charlotte Rennie - fokozott kontroll a regenerációs képességei felett, elhunyt, Kyle Northon megette
* Eren Jaeger
* Kyle Northon - korábban kis méretű, nyolc méteres titán, jelenleg fokozott kontroll a regenerációs képességek felett
* Bertolt Hoover
* Reiner Braun
* Tina Weinstock
* Annie Leonhardt - Nőstény Óriás, jelenleg kristályba zárva

## Egyéb

* Az alakváltók mérsékelten játszhatóak: Kyle Northon játékos karakter és alakváltó, de az ő felfedése után a mesélők meghozták a döntést, hogy több játékos alakváltó nem jelenhet meg a történetben (kivéve azt az esetet, ha valamilyen okból már jelenlévő játékosból lenne idővel alakváltó)
Galaxy incorporated

A Galaxy inc. egy az Ayrai föderációval szoros kapcsolatban álló fegyvergyártó cég. Eredeti nevén Galaxy Armature mostanra egy hatalmas fegyvergyártó vállalattá nőtte ki magát aki az föderáció összes katonájának gépkarabélyát szolgáltatja.

Általuk gyártott fegyverek:

Galaxy SP X/b Dolores

Galaxy SR Va

Galaxy SMP61 "Sidon"
Kyoto

Kyoto az Edo-kori japán fővárosa, fontos helyszín a Henka no Rei világában. Honshu szigetén helyezkedik el, a Kyotói Prefektúrában, Otsu mellett.

## Földrajz és társadalmi szerep

A város egy völgyben fekszik, amit a Higashiyama, a Kitayama és a Nishiyama hegyek határolnak. A nyarak ezek a területen rendkívül melegek és párásak, a telek viszont hidegek. A városon áthalad a Kamo folyó.

A jelentősége ugyan csökkent, a korszak meghatározó városa a sógun székhelye, Edo, azonban császári fővárosként még mindig fontos szerepet tölt be, és vallási központnak is számít: nagyjából kétezer templom van a városban, ezek legnagyobb része buddhista szentély, de nagy számban fordulnak elő shinto szentélyek is. De található itt számos zen kert, kolostor és akár palota is. A város középpontjában található a Nishiki piac, itt rengeteg kisebb üzlet és stand található.

A Kamo-folyótól nyugatra helyezkedik el a Gion-negyed, ez Japán leghíresebb gésanegyede. Itt üzletek, éttermek, teaházak találhatók, ahol gésák és maikók fogadják a vendégeket. Hasonló szerepet tölt be Shimabara, amely a város híres vöröslámpás negyede - itt is találhatóak éttermek és teaházak, de a legnagyobb részét bordélyházak alkotják, amelyekben oiranok, és alacsonyabb rangú prostituáltak szolgáltatásai vehetőek igénybe. A városban számos fesztivált is tartanak az év során.

Kyoto lakossága nagyjából 250 000 fő.

## Szerep a kalandban

Kyoto a Shinsengumi történetszálának kezdő helyszíne. Akai és Hijikata itt találkoznak először egy Zeraniumi nevű fogadóban (ennek nincs valós alapja, valószínűleg nem volt ilyen nevű fogadó a korabeli Kyotóban). Később Hijikata a Mibu-derába tér vissza - ez, és az ezzel szomszédos Yagi birtok jelentette a Shinsengumi ekkori főhadiszállását. A Mibu-dera elsődlegesen a hadi tevékenységek, tervezés és edzés helyszíne volt, a Yagi birtok szállásolta el a legtöbb embert. Akai ezzel párhuzamosan Shimabarába megy - később, a nyomozás során ide is visszatér a Shinsengumi. Szintén említésre kerül az Arashiyama körzet, amiben számos templom és szentély épült - Hijikata, Shinpachi, Yamazaki és Akai ide érkeznek, hogy találkozzanak Izayoival, és információt szerezzenek a gyilkosságokról.

## Egyéb

* A legtöbb helyszínhez hasonlóan Kyoto esetén is az angolos átírást használjuk - magyar nyelvhasználatban gyakran inkább lefordítják Kiotóra, bár a kiejtés mindkét esetben ugyanaz.
* A város neve fővárost jelent.
Kis világok

Kis világoknak nevezzük a Fantázia Birodalmán azon világokat, amelyeknek minden hozzászólása egyetlen topicban található, nincs lebontva helyszínekre vagy fejezetekre. Kis világot bárki indíthat, nincs szükség adminisztrátori közreműködésre, amennyiben legalább egy játékosa van (csak egyetlen játékost tartalmazó világok az ún. magánvilágok, bár ezek nem különülnek el élesen). A kis világok gyakran (de nem szükségszerűen) rövidebb, kevésbé komplex történeteket mesélnek el, mint a nagy világaink. A nagy világ indításának feltétele legalább négy, várhatóan stabil játékos.

## Kis világok a FaBi-n

* Narnia Krónikái
* Metró: Sötét Világ
* Das Haus
* Skyrim
* Percy Jackson és az Olimposziak
* Marvel's Sirens
* Witcher
* Dűne
* A Roxfort titkai
* Tokyo Ghoul
* Behind Bars
* Hozomány lélek (nem indult el)
* Cursed Sea (félbeszakadt)
* The Wild West (félbeszakadt)
* Age of Mythology (félbeszakadt)
* Luna Nova (félbeszakadt)
* Star Wars: A sötétség árnyéka (félbeszakadt)
* West Ghoul (félbeszakadt)
* Kognitív disszonancia, avagy egy aranyhal világnézete (félbeszakadt)
* 717-A szupercsapat

## Egyéb

A kis világok az oldalon elérhetőek az alábbi linken: KATT
MAW 300

Az Ayrai föderáció támogató géppuskája. Percenként ezer lövés leadására képes. A brutális tűzerőhöz pedig brutális kaliber és mégbrutálisabb szórás jár. A hosszabb sorozatok hihetetlenül pontatlanok viszont cserébe elég ha a golyó a közelbe csapódik az ellenség máris a földre veti majd magát.

A Mewis and sons gyártja.
A nagy Kadarr sivatag

Volgreon legnagyobb sivataga és Almerra déli részének az egészét magába foglaló földterület. Teljes felületét homok borítja, melyet csak a Tebira folyó vág ketté. Az itt élő emberek, a "Maszkos emberek" törzsekbe tömörülve élnek és gyakran háborúznak egymás között már mióta világ a világ. . A törzsek az egész déli óceán partján szétterjedtek ugyan, de Almerrában sokkal régebbi formájukban maradtak meg mint a többi helyen ahol, modernizálódtak.

A Maszkos emberek törzsei, a világon mindenhol teljesítenek zsoldos szolgálatot, de a rivális törzsek katonáival nehezen hajlandók együtt harcolni. Ez az Almerrai hadseregben is megmutatkozik ahol ha egymás mellett kell megállniuk a csatatéren, a Dárdáikat hamarabb hajítják el egymásra mint az ellenségre.

### Jelentős csoportok

* N'gwui törzs
* Pasahal törzs
* Zadala törzs
* Khymer őrség lovagrend
Annabeth Chase

Annabeth tizenhat éves korában

Mrs. Chase - nevelőanya

Matthew és Bobby Chase - féltestvérek

Annabeth a Percy Jackson és az Olimposziak világban Athéné gyermeke. Sok mindenen mennek keresztül barátaival, hiszen ő a másik főszereplője a történetnek.

## Története

Athéné elküldte édesapjához a lányt, azonban ő visszautasította, ám sajnos Athéné nem vihette magával, így apjának kötelező volt felnevelnie a lányt.

Gyermekkorától fogva a Félvér Tábor tagja. Hét éves korában szökött el otthonról, majd Luke, Thalia és Grover talált rá. Együtt indultak el a Tábor felé. Luke itt ígérte meg a lánynak, hogy örökké egy család lesznek és még egy tőrt is adott neki, ami azóta is Annabeth legfontosabb fegyvere. Sajnos, nem ment minden a terv szerint: Thalia kénytelen volt feláldozni magát, hogy a többiek bejussanak. A küklopszok végeztek vele, ezért Annabeth gyűlöli őket, bár Tyson miatt megváltozik a véleménye.

## Kinézet

Hosszú, hullámos, méz szőke haja van és vihar szürke szeme, melyet édesanyjától örökölt. Alapvetően izmos, vékony lány. Alapvetően a tábori pólót és nyakláncot viseli, illetve haját szinte kivétel nélkül copfba köti. Mindig úgy néz ki, mint aki analizál valamit és töri valamin a fejét.

## Személyiség

Édesanyjához hasonlóan ő is nagyon okos és éles eszű, remek stratéga, imádja az építészetet. Alapvetően igen bátor, bár néha túlságosan is forrófejű és nagyon kitartó. Néha könnyen ítél, de alapvetően nagyon is hűséges típus. A végzetes hibája a hübrisz, azaz azt hiszi, mindent képes megoldani egyedül. Félelmei közé tartoznak a pókok, mint minden Athéné gyereknek.

Daidalosz halálával megörökölte a gépét, amin minden tudása rajta van.
Hwicca

A Hwiccák egy némileg inteligens faj tagjai a tűz krónikái világában melyek , nagy kétlábon járó békákra emlékeztetnek. Egyedül Arkhosz kontinensén találhatóak meg. Messze nem érik el az emberek szintjét sem technológiailag, sem kultúrálisan. Magasságuk nagyjából másfél méteres, bőrük szine attól függően változik, hogy a kontinens melyik részén jár az ember és szinte bármilyen árnyalatú lehet.

Fém fegyvereket ugyan használnak, de egytől egyig lopták őket, önmaguk az elkészítésére nem képesek. Pontosan ezért a legtöbben inkább csak kihegyezett botokat és köveket, ritkán íjakat használnak. Ruházatuk ugyanúgy a különböző bőrökben és prémekben merül ki ám mivel trópusi vidékeken élnek ezért nem nagyon jellemző rájuk a hordása.

Jellemzően húsz-harminc fős törzsekben élnek. Legfőképpen az erdei folyók és patakok mentén találhatóak meg Arkhosz szerte. A törzs nőstényei ugyanis általában itt maradnak a kölykökkel mig a hímek elmennek vadászni vagy fosztogatni. Az utóbbit főleg az emberi településeken végzik. Mivel az emberek nagyobbak náluk ezért igyekeznek távolmaradni tőlük és inkább este csendben elhajtani az állatokat, vagy kirabolni az élés kamrát.

Valószinűleg nem olyan intelligensek mint az emberek, de néhányan ettől függetlenül képesek megérteni az emberi nyelvet bár kommunikálni rajta nehezükre esik. Ettől függetlenül zsoldosként felbukkannak néha a harcokban.
ASTEA

Atlian Space Travel and Equipment Agency. Egy apró cég a szabad űrben melyet az Ariko corporations 3k544-ben felvásárolt. Azóta leányvállalatként működik. A székhelye az Atlián található.
Fő profilja a szabad űri utazásra készített kisebb fegyveres hajók és szkafanderek gyártása. Fő gyártmánya a Predator osztályú Fregatt.
Itou Nanami

Itou Nanami a Boku no Hero Academia világának nem játékos karaktere.

Nanami az 1-B osztály tanulója.

## Kinézet

Nanaminak hátközépig érő, egyenes szálú fekete haja van, általában leengedve hordja. Szeme sötétbarna színű, bár alig látni, mivel haja általában eltakarja az arcát. Testalkata átlagosnak mondható. Az iskolai egyenruha ingét a szoknyájába tűri, combközépig érő zoknit húz.
Khour Garn

A Khour Garn egyike a világ legnagyobb fegyvergyártó cégeinek. Több mint kétszáz éve gyártanak kis és nagy kaliberű lőfegyvereket a különböző Ivaliszk kormányoknak. Jelen pillanatban az Ivaliszk únió területén csak jelképesen léteznek mivel a gyáraikat lerombolták. Arról, hogy a császársággal van-e kapcsolatuk nem tudni. Egyes feltételezések arra utalnak, hogy erős támogatói az ifjú uralkodónak. A szabad űrben azonban több bolygón is megtalálhatóak a gyáraik amik még most is ontják magukból a különböző fegyvereket. Hivatalos székházuk az Icuson van.

Általuk gyártott fegyverek:

Khour Garn Micro

Khour Garn Type VII
Horus

A polgárháborúba utolsóként beszállt bolygó. 3k540-ig független maradt. Végül a Weimdens incidens utáni civil populáció erős nyomására az akkor még nyerésre álló föderáció oldalán csatlakozott a háborúba. Bár ez új életet lehelt a felkelésbe, a Horust négyszer is lebombázta a Ganümidai flotta. Ennek ellenére ez a bolygó úszta meg a háborút a legkevesebb kárral, az összes föderációs társához képeset. Jelenleg a Föderáció átlagában leggazdagabb lakosságával büszkélkedhet.

Jelenleg az Ayrai föderáció része.

A Wardude fegyveripari konszern székhelye.
CT10 "Rat"

## Felhasználás

A CT10 egy multifunkciós támogatógép az Ayrai föderáció flottájában. Megismerhető a moduláris könnyen cserélhető felszereléséről mely alapján több verzióban is elérhető. A legénység három főből áll. Egy pilótából, egy fegyverkezelőből és egy parancsnokból aki a rádíót és a műszereket is kezeli.

* A legtöbb fegyverzetet kiszerelve könnyen páncélozott csapatszállítóvá alakítható. A felszerelt fegyverzettel ritkán képes több mint 5 fő plusz legénység szállítására. Ilyenkor általában egy hely még spórolható ha a fegyverkezelő nem utazik a hajón, mivel rá limitált szükség van.
* A hajó tetején található toronyba beszerelhető egy lézerágyú mellyel egy hajóvadász gép készül a CT10-ből.
* A lézerágyú légvédelmi gépágyúra cserélhető mely így egy könnyű gép elleni platformá változatatja a hajót.
* A szárnyra 8 db könnyű vagy 4 darab közepes rakéta szerelhető.
* A rakéták lecserélhetőek légköri támogató géppuskákra vagy rakétaszóró állomásokra. Így a Rat képes a támogatást nyújtani az Ayrai támadó erőknek.

CT10/b

A CT10/b variáns kis mértékben van jelen az Ayrai erőknél. Inkább a különleges alakulatok használják. A tornyot és a műszerek nagyrészét ki kellett szerelni, hogy az álcázó berendezés beférjen és még kapacitás is maradjon a csapatszállításra.

CT10/u

Egy civil és katonai körökben használt nagy hajók karbantartására illetve bányászásra készült variáns.
Hagyományos fexir köszöntés

A hagyományos Fexir köszöntés egy bemutatkozással járó mozdulatsor amely a kézfogásnak megfeleltethető és azt is helyettesíti a társadalom általános érintésfóbiája miatt.

A Fexir köszöntés jellegzetesen egy specifikus kézmozdulatot ábrázol amely száramzási helytől függően változik. A Cassandra állomáson született fexirek jellemzően a szívük elé emelik vízszintesen a jobb karjukat és kinyújtják a tenyerüket. A Roy-narrán közelsége miatt hasonló de ott okölbe szorított kézzel köszönnek. A Napeken élő fexirek jellemzően a bal karjukkal megérintik a nyakuk jobb felét.

A kézmozdulat közben a két fexir teljes nevén bemutatkozik. (Azaz a személynév és a származási hely néha pedig nemtől függően az anya/apa neve)

A köszönő mozdulat végrehajtása után tradícionálisan mindkét fél enyhén meghajol.
Carratoga vérvonal

## A Carratoga vérvonal

A Carratoga vérvonal egy fexirek kis csoportjára jellemző génegyüttes melyről a hozzáférhető alanyok alacsony száma miatt jellemzően keveset tudunk. Nem tudni, hogy ez egy párezer egyedre kiterjedő jelenségről vagy egy a fexir populáció jelentős százalékát érintő problémáról van-e szó. Ez jellemzően azért van így mert a Carratoga altípusú fexirek gyakran nem tudnak róla, hogy ezek a jellemzőik különlegesek illetve mert az ezekből eredő jobb társadalmi státuszuknál fogva ritkán van igényük arra, hogy elhagyják a Kirnita flottákat.

### A kutatás eredete

Az elnevezés feltehetőleg Denemi Verselherr Carratoga nevéből származik aki egy nagyjából a 3k első századában tevékenykedő, kivételes képességű, Kirnita génmester volt. Célja és szakterülete pár fexir rejtett fegyverré, bérgyilkossá és hasonló harcieszközévé változtatása volt. Ezt részben úgy kívánta elérni, hogy a testi adottságaikat visszaerősíti a generációk alatt lebontott előttire. A rohamos genetikai fejlesztés azonban magával hozott hátrányokat és nehézségeket is a projektben. Carratoga és a klánja ismeretlen körülmények között eltűntek. (Nyomok utalnak, korai GKSZ razziára, rivális klán támadására és a felerősített fexirek lázadására is.) Azonban addigra már a rabszolga piacon eladtak párat az új altípusból. Más génmesterek egyéb kitűnő tulajdonságaik alapján tenyészeteni kezdték őket és a tudtukon kívül elterjedtek a kirniták között.

### Jellemzők

A Carratoga vérvonal tagjainak számos ismertetőjele van. Azonban némelyek az idők során bizonyos példányoknál eltűnhettek vagy legyengülhettek. Így kifejezetten ritka, hogy az összes jellemző felbukkan egy fexirben ezzel mégnehezebbé téve a vérvonal kutatását.

**Az általános jellemzők:**

* Az átlag fexirénél nagyobb testmagasság
* Kivételes reakcióidő
* Sérülés esetén tartósabb adrenalinsokk. Előfordul, hogy az adrenalin viszont "kisebb" sérülések esetén is túl nagy adagban érkezik annak ellenére, hogy szükségtelen lenne. Ez minden példányra másképp jellemző.
* Sűrűbb izomszövet és átfogólag nagyobb fizikai erő
* Jellemzően agresszív, heves érzelmi reakciók
* Gyors anyagcsere
* Olvasási nehézségek (Gyakran mutatkozik diszgráfia vagy diszlexia formájában)
* Fejlett testhőszabályozási adottságok (ösztönös)
* Fejlett vérkeringés szabályozási adottságok (ösztönös)
* Testszőrzet korai fakulása, színváltóképesség elvesztése akár már 30-35 éves kor körül is.
* Hajlam különböző májbetegségekre
* Időskori szívelégtelenség

**Ritkább jellemzők**

(Ezeknél pusztán a gyanú áll fent, hogy a Carratoga vérvonal jellemzői, előfordulhat, hogy más géncsoportokból származnak.)

* Az átlag fexirénél alacsonyabb IQ
* Kiélezett szaglóképesség
* Megnövekedett testosteron termelés női egyedekben
* Extra bölcsességfogak
* Időskori csontritkulás a térd és könyök izületek tájékán

**A fexir köztudatban**

A Carratoga kutatások csak modern időkben kezdődtek meg így a Carratoga génegyüttes létezése egy relatíve friss dolog a köztudatban. Gyanítható, hogy a Kirnita és szolga fexir társadalomban a fogalom jelenléte szinte minimális és csak a génmesterek köreiben bukkan fel.
Laest folyó

A Laest folyó vidéke egy terület Nigrommarban a tűz krónikái világban.

Nigrommar legvadabb tája. Az itteni emberek törzsekbe verődve élnek a Laest folyó mentén, mivel ez az egyetlen vízfelület ami képtelen befagyni az év nagyrészében. Bár évtizedenként ez is megesik. Ezen a rideg vidéken nem terem meg semmi így az itt élők nagyrésze általában vadászatból tartja el a családját. Amíg a helyi bestiák és sötét elfek nem rájuk vadásznak.

Az egyetlen nagyobb település Silus. Itt található a minimális északi haderő ami igazából csak a rendfenntartás végett tartózkodik itt, illetve néha megütközik pár vadelfel de semmi egyéb.

A környék egyetlen értékes nyersanyaga a só, melyet tömegével szállítanak délre. Ez az egyetlen indok amiért néhányan elmerészkedtek a Laest környékéről és szétszóródtak a számtalan sóbánya irányába.

A Laesti emberek az Üstökös egyháza helyett még mindig a Sárkányokhoz imádkoznak.
Khaleyszisz

Khaleyszisz egy játékos karakter a 717-a szupercsapat nevű kis világban. Szándékai az ember számára kifejezetten gonoszak, de akadnak követői. Fajának eddig vélhetően egyedüli képviselője. Emberrel is táplálkozik, ha úgy adódik. Ugyanakkor ő a Bosszú Gyermekei nevezetű szekta vezetője, egyben az istenség, akit legalábbis úgy imádnak a szektások, mintha istennőjük lenne.

## Táplálkozás

Khaleyszisz tudomásunk szerint szereti elevenen megenni az ételét, azaz az embert és más intelligens fajokat, akár antropomorf sárkányokat vagy más az emberi intelligencia szintjén álló fajt is, ez táplálja a leginkább. A Bosszú Gyermekei nevezetű szekta persze örömmel hoz áldozatot az isteni entitásért, ha az szükséges. Néhányan kifejezetten vágynak rá, hogy az úrnőt táplálják. Ez persze épp annyira beteg, amennyire hangzik. A szekta számára ünnepélyes dolog egy áldozat bemutatása, ám jaj, annak, aki megszegi a szabályokat, és nem lesz belőle más, csak étel, akit úgy szolgálnak fel, ahogy az ember asztalára kerül a friss hús.

## Isteni entitás vagy laboratóriumi "baleset"?

Meglehet, hogy a 611-es Légió egyik félresikerült kísérletével állunk szemben. Az ML-SW-28-as alany egy az antropomorf sárkányokon végzett kísérleteken is túlmutató genetikai kotyvasztás eredménye lehet. A szekta tagjai azonban istennőjüket látják benne, aki a galaktikus kormány bukását és az új világrendet hozhatja el számukra.
Idomár aréna

Az Egyesült Nemzetek legnépszerűbb sportjának, a pro-idomításnak helyszíne. Az Aréna Köztársaság Város egyik legnépszerűbb közösségi tere, ahol évente bajnokságot is rendeznek a legsikeresebb pro-idomár csapatok között, de számos egyéb eseménynek is színteréül szolgál: esetenként például itt vetítik le a legújabb mozgókat, nagy képernyőn.

Az arénához tartozik több kisebb edzőterem is (ahol a csapatok bármikor gyakorolhatnak), illetve egyes részei szállásként is berendezhetőek, és lakhatóak. A nézőtéren egy rádiós fülke is található, ahonnan a meccseket élőben közvetítik.
Dead Zone

A világ már csak árnyéka régi önmagának. A betondzsungel, amit egykoron az emberi faj otthonának nevezett ma már javarészt kóborló agyhalottak, fosztogatók és túlélők otthona. Az emberek mozgató rúgója egyszerű, az életben maradás.

A világ jelenleg hiátuson van, inaktív.

## Dead Zone

### Kategória

Poszt-Apokaliptikus, Zombi apokalipszis, Túlélő

## A világ alap jellemzői

*"When there is no more room in Hell, the dead will walk the Earth." - Peter, Dawn of the Death*

Azon a végzetes napon, mikor a SkyChemicals tartályai felrobbantak, a város légköre pillanatok alatt megtelt mérges gázok tucatjaival, több millió embert megfertőzve ezzel. A pánikszerű menekülés csak olaj volt a tűzre. A mérges gázok csak későn kezdtek el hatni, túl későn. Az embereket agyatlan zombikká változtatták, (fertőzötteké ha úgy tetszik). A fertőzés harapások és karmolások útján terjedt, majd még mielőtt a hadsereg jelentősen felléphetett volna ellenük, bekebelezte a világot. A vegyifelhő pár héten belül a múlté volt, azonban ez akkor más nem számított semmit.

A fertőzöttek elözönlötték az utcákat, és négy-öt éven belül a jó öreg anyaföld egy apokaliptikus szemétdombá vált.

Az emberiséget azonban messze nem ilyen egyszerű kipusztítani. Apróbb települések, szekták, bandák és túlélőcsoportok jöttek létre szerte a világon. Őrültek és kevésbé őrültek egyaránt. Mystic Falls egykoron egy város volt, ma már a Központi Sivatag betondzsungele. A romokban egyetlen nagyobb, néven is ismert település jött létre, Nepal City. Ez az emberiség utolsó, tündöklő drágaköve, a Központi Sivatag utolsó mentsvára. Az emberek nagy része ide tömörült, saját államot hoztak létre. A terület korábban egy menedékház épülete volt, így vastag falak és high-tech biztonsági rendszer jellemezte. Saját pénznemet is létrehoztak, a Nepal Dollárt.

43,5 évvel a vegyikatasztrófa után az emberiség még mindig szenved annak hatásától. A legrosszabb helyzetben a Központi sivatag lakói vannak, nekik ugyanis meg kell küzdeniük a Skulltop gang terrorjával, a Rabszolga-kereskedők hadával és fertőzöttek sokaságával.
Galaxy SP X/b Dolores

Sziilárd lőszerű oldalfegyver a legrosszabb szituációkra. 11 lőszeres tár és alapból rászerelt zseblámba. Az Ayrai föderáció és a Ganümidai koloniális szövetség rendszeresített oldalfegyvere. Ezt kapják a gépészek, tisztek, tankisták, a pilóták továbbá a túlélő csomag része. Ez a pisztoly mára már sok filmben szerepelt és ikonikussá is vált. Főleg a média népszerűségének köszönheti, hogy megélte a tizedik generációt. Gyakran látni civil verziókat is. A Galaxy inc. gyártmánya.
Fujiwara Shiro

Fujiwara Takuya (nagybáty)

Fujiwara Miriai (nagybáty felesége)

Fujiwara Taiki (unokatestvér)

Fujiwara Shiro a Boku no Hero Academia világának játékos karaktere.

## Kinézet

Shiro kortársaihoz képest igen magas, szálkás testalkatú fiatalember. Rövid, kócos fehér haja van, aranyszínű szemei napközben álmosan pislognak.

Iskolán kívül (civilben) fekete farmer nadrágot hord egy szürke hosszú ujjú pólóval és egy fekete sapkával.

## Személyiség

Shiro nappal csendes és nyugodt, ilyenkor nem tud sok dologra koncentrálni azon kívül, hogy ne aludjon el. Nappal szeret egyedül lenni és aludni, de nem bánja ha tud valakivel beszélgetni. Shiro este felvan pörögve, nem tud igazán sokáig egyhelyben maradni. Ilyenkor is csendes de sokkal jobban keresi más emberek társaságát. Viszont ekkor sokkal komolyabb és ridegebb is.

## Képesség

Ez egy mutáns képesség, ami ad Shiro-nak két darab hatalmas fehér szárnyat, melyek mindig a hátán virítanak. Szárnyaival képes repülni. Egy erősebb szárnycsapással akár széllökést is tud csinálni. Shiro szemei olyanok akár a baglyoké, jól lát a sötétben. Minimális a hangja annak, ahogy repül. Hallása jobb mint a legtöbb emberé. A körmei jobban hasonlítanak inkább karmokra. Képessége azt vonja maga után, hogy nappal alig aktív, általában alszik. Ha pedig nem alszik, akkor nagyon álmos. Éjszaka pedig sokkal aktívabb, ilyenkor nem tud aludni.

## Történet

Tokyo-ban született. Egyik nap mikor hazafelé ment annyit látott, hogy tűzoltók, mentők vannak a házuk előtt. Shiro családi háza leégett s benne égtek el a szülei is. Shiro ekkor 7 éves volt. Nagyon megviselte őt. Nem volt egy barátja se, a családja meghalt. Ez egy nagy tragédia volt neki. Ezután nem volt hova mennie. Ezért egy árvaházba rakták be őt. Eleinte mindenki kedves volt vele. Mivel nappal mindig fáradt volt és aludt ezért a többi gyerek nem igazán kedvelte őt. Eleinte csak szavakkal bántották. De volt amikor megütötték vagy megverték. Nem volt sok szabadideje. Abban a kis szabadidejében elkezdett edzeni. Próbálta csiszolni a képességeit. Az árvaház mellett járt iskolába. Shiro 1 évet volt az árvaházban. Egyik nap a nagybátya jött el hozzá. Elvitte őt a saját házába. S elkezdte úgy nevelni őt mintha a saját gyereke lenne. Shironak ez nem nagyon tetszett nem bízott benne. Nem akart új szülőket s ezért nem is tekintett úgy rájuk. Sokkal inkább vigyázó emberekre. De a család furcsán kezelte őt. Nappal aludt alig volt aktív. Éjszaka pedig mindig fent volt. Amikor a nap lement és mindenki aludni ment ő akkor kelt fel igazán. Shiro minden este edzett és csiszolgatta képességeit. Szép lassan elkezdte megtanulni hogyan irányíthatja a szárnyait s annak erejét. Amikor látta a videót, amit a tavalyi 1-A osztály készített. Akkor adta be a jelentkezéstét a U.A.-ba. Azért akar hős lenni, mert nem akarja, hogy mások is elveszítsenek valakit, akit szeretnek.
Ariama

Az Ariama egy fegyvergyártó cég melynek a fő partnere a Ganümidai koloniális szövetség. Legfőbb produktumuk az Ariama guardian fegyverszéria mellyel ellátják a teljes GKSZ hadsereget és űrflottát.

A cég a testvérháború során komoly állami felvásárlásban részesült azóta a részvényeinek több mint a fele az állam kezén van.

Jelenlegi székhelyük a Carrissián van, azonban gyáraik a GKSZ minden bolygóján aktívak.
Jinko Kasayami

Kasayami Jinko a Boku no Hero Academia világának nem játékos karaktere.

Jinko az 1-B osztály tanulója.

## Kinézet

Jinko haja rövid, kissé tüsis, a feje tetején sötétbarna, és a tarkója felé haladva fokozatosan világosodik, szőke lesz. Szemei kékeszöld színűek. Jinko magas, izmos fiú. Iskolai egyenruhájának ingét nem gombolja nyakig, és nyakkendőt sem köt, a zakóját szokta csak begombolni. Lábszárközépig érő, fűzős bakancsot hord.
Holly Boscorelli

Holly egy npc a 717-a szupercsapat nevű kis világban.

Holly régebben nyomozó volt, különösen nagy szakértője a gyermekügyeknek, bár közben anyaként is helyt kellett állnia ,méghozzá egyedül. A jobb fizetés miatt váltott, és lett 717-es ügynök. Fél évig dolgozott a terepen, aztán mivel az előző parancsnoki asszisztens belekeveredett egy ronda ügybe, és lecsukták, így Bradley Stone a bizalmasaiból választott új asszisztenst, aki Holly lett.

## Jellemzők

Holly egy visszafogott, de szigorú vezető, akinek azért helyén van a humora. Az energiaitalt ki nem állhatja, a kínai kaját meg a teát kedveli, a kávét szintén, az alkoholtól meg egyenesen rosszul van. A gyermekügyek továbbra is megviselik, különösen a bántalmazásos esetek. A diszpécserek főnökeként jól érzi magát az egységnél. Bár több szabadideje van, mint anno nyomozóként, és a munkaideje is emberibb, hiszen a nappali műszakos diszpécserekkel szolgál együtt délelőttönként, a főparancsnok engedélyével, de így is nehéz összeegyeztetnie a munkát a gyermekneveléssel.

## Egyéb

* Holly vezetéknevét a Third Watch c. sorozat Maurice Boscorelli-je adta, míg története inkább Maurice társáéhoz, Faith-éhez hasonló
* A parancsnoki asszisztens foglalkozik az állami con találkozók lebonyolításával is.
Félisten (Egyértelműsítő lap)

* Félisten (Age of Mythology)
	+ Bármilyen mitológiához kötődő, változatos képességekkel és áldásokkal bíró, félig ember, félig isten karakterek tartoznak ide.
* Félisten/félvér (Percy Jackson és az Olimposziak)
	+ Görög mitológiához kötődő, jellemzően modern korban született isteni származású halandók tartoznak ide. A képességeik ugyancsak változatosak lehetnek.
* Áldott (Henka no Rei)
	+ Félig Kamik, félig emberek, akik látszatra teljesen embernek néznek ki, és kevés különleges képességet mutatnak.
Exodusizmus

Az Exodusizmus egyháza az emberiség legnagyobb vallási csoportusulása. Mind a Ganümidai koloniális szövetség és az Ayrai föderáció államvallásai. A vallás azt tanítja, hogy az Exodus 30 hajóját vezető kapitányok valójában istenek voltak, akik önként vállalták, hogy halhatatlanságukat feladva az emberiséget végigkísérik az útjukon. A vallásból kiszakadt hitvilágként szokás kezelni a Kirnita hitet ami Kirn örök élet keresése köré épülő énközpontú filozófia. Ez azonban nem rendelkezik egyházzal se komoly vallási stigmákkal.

## A doktrínák

A vallás fő doktrínái a 29 Isten (Mivel Kirnt nem számolják) egy-egy elvére építenek amelyek közül mindet követni szokás az Exodusizmus hívei között, azonban felnőtté válási rituáléként egy Isten "hajójára" szokás felszállni egy rituálén keresztül. Ekkor az Isten dogmáját az életük fókuszává fogadják.
Ritkán fordul elő, hogy valaki ne a bolygójának védő deitását választaná, bár az utóbbi időben egyre divatosabb szabadon és nem tradicionálisan választani. Ez a szokás az új-kolóniákról gyűrűzött vissza a nagy államokba.

## Az Istenek és dogmáik

* Ayra anya - "Óvd a gyermekeket, az ártatlanok és a tiéidet minden rossztól"
* Ajid- "Élvezd a szabadságot, légy büszke rá és tegyél érte"
* Aqi - "Tiszteld őseid és járd az utat melyet kitapostak neked"
* Barag- "Műveld a tested és a lelked"
* Carissia úrnő- "Irányíts ha erre születtél és szolgálj ha arra. Meghatározott célod van a világban."
* Dy mester- "A tudás érő. Erősödj és őrizd az elméd."
* Daghantus - "Az univerzium rejtélyei végtelenek. Akárcsak a mi vágyunk a felfedésükre".
* Eiga-"
* Gordief- "
* Hangaram-shi- "
* Hetirio-"
* Horus- "
* Fartum- "Légy a vágyaid ura"
* Ishatar-"Az emberiség szétszórva találja meg az erejét, de csak együtt használhatja azt. Egyesítsd a népeket."
* Jott-"
* Kal- "Járj lehajtott fejjel és szerénységgel az Istenek előtt."
* Keretor-"Alkoss, tedd többé az univerzumot"
* Kili- "Egymagadban vagy a leggyengébb"
* Kirn- hivatalosan nincs dogmája
* Laigun-"
* Napek- "Építsd a saját jövődet"
* Ozmarra-"
* Sangurn fővezér- "Védelmezd a néped."
* Setor-"
* Singra-"
* Tirian-"Csakis az akaraterőd juttathat át a világ nehézségein"
* Torol-"
* Wen-"
* Yteres-"
* Ziva-"

## Az egyházstruktúra

Az Exodusizmus egyházának a székhelye az Ajid. Az egyház fejei a látók közössége akik mind a 29 bolygóról rendszeresen küldenek követeket egy évenkétni szent zsinatra ahol a vallási dogmákat vitatnak meg és közös Istentiszteletet tartanak. A Látók emellett a saját bolygóik vallási részének kormányzásáért felelnek.

A látók alatt rangban közvetlenül a főpapok állnak akik a planetáris egyházkörzetekért felelnek. Az ő beosztottjaik pedig az egyszerű papok akiknek a feladata az általános hitbéli munka.

Work in progress
Inaoka Junnosuke

Inaoka Junnosuke a Boku no Hero Academia világának nem játékos karaktere.

Inaoka bár részt vett a U.A. felvételijén, mégsem tudott bekerülni a hőstagozatra. Éppen ezért van benne óriási ellenszenv azokkal, akik meg bekerültek. Nem bírja elviselni a vereség tudatát, ezért lépten nyomon beleköt a hősisekbe.
Antropomorf sárkányok

## Dareioszi antropomorf sárkányok

A dareioszi antropomorf sárkány egy játszható faj a 717-a szupercsapat nevű kis világban.

Ezek a lények szinte testvérei az embernek a sárkányságuk ellenére is. Egyes hiedelmek szerint a Földön lakó emberek valaha egyek voltak ezekkel a lényekkel, csak a sárkányistennő, Thoran megfosztotta őket szárnyaiktól, szarvaiktól, és farkuk sem más, csupán egy szánalmas csökevény, már ami megmaradt belőle. Ez a hiedelem járja át a vallásosabb dareioszi antropomorf sárkányokat. Ennek ellenére sikerül együtt élniük az emberekkel, igaz, most már menekültként.

## A hét hónapos háború

Egy régi szabadságharc során két frakcióra bomlottak a dareioszi antropomorf sárkányok: omegákra és alfákra. Előbbiek harcoltak a szabadságért, és bűnhődtek érte a megszállók, a sárkányangyalok által, míg utóbbiak behódoltak a hatalomnak. Később, mikor az emberrel létrejött a kapcsolat, az omegák ellenezték a két faj közötti szövetséget, míg az alfák támogatták azt. A feszültség végül egy háborúban teljesedett ki. 2047-ben már a Galaktikus Jogok Nyilatkozatát a dareioszi kormányzók is aláírták, így a Csillagközi Nemzetek Szövetségének részévé váltak. Mivel a bolygó tagállam lett, így indokolttá vált a kéksisakos békefenntartók beavatkozása, így egy abszurd békefenntartó háború vette kezdetét. Ennek később a 611-es Légió vetett véget az ezüst gáz bevetésével, melynek hála a bolygó lakhatatlanná vált. A helyieket azonban kimenekítették, már akit meg lehetett még menteni, és a Földön élhettek tovább menekültként

## Biológiai jellemzők

Ez a faj annyira közel áll az emberhez, hogy korban és szaporodásban sem tér el tőle. (Félreértések elkerülése végett: NEM tojással szaporodnak) A genetikai hasonlóságoknak hála még közös gyermekük is születhet, erre a fajra azonban biológiailag minden ugyanúgy jellemző, mint az emberre. Egyetlen különbség talán a küllem mellett az erős immunrendszer, aminek hála több emberi betegséget is gyógyítani tudnak, mi több a XXI-es genetikai eljárással szinte a halálból is vissza lehet hozni embereket, de ennek az az ára, hogy sárkánnyá változik az alany.
Ezekiel Gaylord

Ezekiel egy játékos karakter a 717-a szupercsapat nevű kis világban, és igen, ez a valódi vezetékneve. Jelenleg diszpécserként szolgál a 717-es egységnél, de vissza akar menni terepre, bár ezt sérülése jelenleg nem engedi. Addig is Holly Boscorelli diszpécsereként szolgál, ki tudja, meddig - nagy bánatára. Jellemzően magánál tartja a kibelezett szarvat és imádja a baltáját is. Próbálkozott régebben metál banda alapításával, tanult Norvégiában villamosmérnöki szakon, de rájött, hogy jobb meló, méghozzá a 717-eseknél. Csatlakozott, aztán enyhén szólva kiborult, mikor a sérülése miatt a diszpécserek közé osztották be, persze átképzéssel. Az egész leginkább egy kényszermeló látszatát kelti, de szerencsére nem kell már soká ott maradnia. Vagy mégis?
Fehér holló

A fehér holló különleges jelentéssel bír a Volgreonon. Ezek ugyanis Inornak a személyes gondozása alatt álló szent állatok. A régi időkben ilyenek közvetítették az elementálokkal harcoló istenek üzeneteit egymás közt. Inor maga színezte át az állatokat, hogy ne lehessen őket összekeverni az elementálok hamis, megtévesztő híreit hordozó hollókkal.

Az első ork inváziókor is ezek az állatok mentették meg a Volgreoniakat és segítettek a fontos hírek eljuttatásában.

A Teremtés könyvének számos részében bukkannak még fel hasonló szerepekben. Általában mindig valamiféle üzenetet hordoznak de az is előfordul, hogy ők maguk jönnek érte. Továbbá több alkalommal is megesik, hogy ezek a hollók ahelyett, hogy átadnák a leveleket inkább megszólalnak és hangosan elmondják sőt néha egyenesen hirdetik az istenek igéjét.

Mint amikor I. Klepthusz császár megütközött az orkokkal (Feltehetőleg a mai Highfaith környékén.) Akkor fehér hollók vitték szét a bíztató szavait a katonáinak és, hogy nem kell rettegniük mert az uruk még életben van és a harci szekerével a csapatai élén harcol.
II. Ihor

Az Ivaliszk Császárság császára 3k478-tól 3k522-ig. Uralkodásának 44 éve alatt folytatta elődei munkásságát és az előző generációk által kibővített Ivaliszk érdekszférát megerődítette. Komoly munkát fektetett a Szabad űr stabilizálásába és a hatalmának terjesztésére ott is. Ez végül a Harmadik Ivaliszk invázióhoz vezetett melyet a császárság a Zöld koalícióval szemben vívott és veszített. A háború során II. Ihor életét vesztette, fia I. Pesner viszont jelenleg egy kisebb monarchista csoport élén állva próbálja visszaállítani a rendet.
Krakkorrak

Krakkorrak zászlaja

Kép forrása: https://wallpapercave.com/hd-wallpapers-1920x1080-fantasy

Krakkorrak szigetország a Tűz Krónikái világában.

## Társadalom

Krakkorrak lakói ugyanazt az egy dolgot csinálják évszázadok óta és mostanra egész jók benne. Ez pedig a fosztogatás. Senki sem emlékszik arra, hogy pontosan mikor is kezdték, de az ezekről készült legidősebb írásos feljegyzés a birodalom előtti időkből származik. Krakkorrak szigete terméketlen pusztán kevés vas és mégkevesebb búza terem meg rajta így a lakók kénytelenek másoktól elvenni amire szükségük van. Ezért a legtöbb kalóz krakkorrakról kerül ki és általában a közeli Kevinei köztársaság, ritkán pedig Nigrommar partjait fosztogatják. Bár az ország diplomáciai kapcsolatainak ez nem tesz jót, a Krakkorraki uralkodók szemet hunynak efelett a szenátus többszöri felszólítására is.

Az sem tesz éppenséggel jót, hogy a Krakkorrakiak akárcsak a Laestiek vagy az orkok a sárkányokat követik. Vallásuk központi alakja, Lazg'hul a tenger isten akit Kalea ugyan legyőzött de meg nem ölte. Pusztán a tenger mélyén szunnyad és vár a visszatérésének a megfelelő idejére. Amikor majd a segítségével az ő népe fogja uralni a végtelen óceánt. Az ő ábrázolása található Krakkorrak zászlaján is.

## Történelem

A nép múltjáról keveset tudunk mivel nagyon sokáig nem volt hagyomány a dolgok írásos feljegyzése. Ma már beférkődzött ugyan a kultúra ezen formája de ez mit sem segít a régmúlt megértésében. Pusztán szájról-szájra terjedő legendák maradtak fent arrók, hogy valamikor az idők hajnalán az itt élő emberek Lazg'hul szolgálatába szegődtek cserébe pedig ő termékeny földeket ígért. Viszont mikor az emberek elárulták a tengersárkányt az égtelen haragra gerjedt és földrengést szított ami elszakította Krakkorrakot Volgreontól majd pedig elárasztotta és terméketlenné tette annak a földjeit.

### A három háború

Krakkorrak történelme során számos konfliktusban részt vett azonban hármat érdemes kiemelni közülük. A háborúkat amelyeket Volgreon egységes birodalmával folytatott. Ugyanezek voltak azok amelyek következtében bizonyította, hogy tengeren nem rendelkezik ellenféllel. Az első Krakkorraki háború néven elhíresült konfliktusban ugyanis pár rövid ütközet alatt megsemmisítette a teljes birodalmi flottát. Pedig azok csak meg akarták gátolni a szigetet az állandó fosztogatásban. Persze ez csak olaj volt a tűzre ami a második Krakkorraki háborúhoz vezetett. Ekkorra a birodalmiak erősebb flottát fejlesztettek és jobb taktikákkal álltak elő. Így relatíve minimális veszteséggel sikerült partra szállnia az erőiknek. Akik sajnos nem jutottak messze. Pár kisebb siker után a Kirtoni csatában bekerítették és elfogták a kopár vidék miatt éhező katonákat.

A harmadik Krakkorraki háborúban immáron a szigetország lakói voltak az agresszorok. Partraszálltak a birodalom nyugati partvidékein és végigfosztogatták a területeket. Számtalan apró szigetet is elfoglaltak amely viszont már az Ezüst királyság elfjeinek sem kedvezett hiszen a fontos kereskedelmi útvonalaikat gátolta. Így történt az, hogy az elfek végül meglepve a Krakkorrakiakat megállították az inváziót.
Harada Sanosuke

Harada 1865 környékén.

Harada Sanosuke nem játékos karakter a Henka no Rei kalandban, a Shinsengumi tizedik osztagának kapitánya. Karaktere részben a történelmi Harada Sanosukén alapul.

## Megjelenése

Magas termetű, jóképű fiatal férfi, noha erről általában mindenki elfelejtkezik, amint kinyitja a száját. Sötét haja váll alá ér, de általában valamennyire hátrafogja, hogy ne zavarja a harcban, van némi borostája is. A vonásai átlagos, korabeli japánokra jellemzőek, a bőre világos, a szemei is sötétek.

A hasán keresztben húzódik egy heg egy elrontott szeppukuból - részeges estéken ezzel előszeretettel szórakoztatja a barátait is, vagyis nem ritka, hogy félmeztelenül látni.

## Személyisége

Az eddigiek alapján Harada bolondos, szórakozott, és igencsak nagyszájú fiatalember. Szinte mindig rávehető valamilyen őrültségre, és egyes megjegyzései annyira komolytalanok, hogy Hijikata szerint ha "valamit Harada terjeszt, az mindenkit meggyőz az ellenkezőjéről". Ez persze nem jelenti, hogy harcban ne lenne tehetséges, vagy megbízható, valóban kiváló lándzsavívó... csak éppen a száját nem tudja befogni.

## Története

Matsuyamában született, egy szamuráj fiaként - fiatal korától tanulta mind a kard, mind a lándzsavívást. Fiatal korában egy, szintén matsuyamai szamuráj kigúnyolta, hogy nem igazi harcos, és még azt sem tudja, hogy kellene szeppukut elkövetnie - ezzel vérig sértette Haradát, aki, hogy cáfolja a kijelentést, azonnal kirántotta a kardját, és megkísérelte felvágni a hasát. A seb viszont nem volt elég mély így életben maradt - a helyzet kínosságából azóta inkább viccet csinál, előszeretettel mutogatja a kísérlet eredményeként maradt sebhelyet, sőt, a címerét (egy vízszintes vonallal áthúzott kört) is ez alapján választotta.

Későbbi éveiben elhagyta Matsuyamát, és csatlakozott Kondou Isamihoz és társaihoz a Shieikan dojóban - mikor 1863-ban a csapat Kiotóba ment, és megalapította a Shinsengumit (akkor még Roshigumit) az alapítótagok egyike volt, azóta is a tizedik osztag kapitányaként szolgál.

## Egyéb

* A tervek szerint idővel romantikus kapcsolatba kerül a második osztag kapitányával, Nagakura Shinpachival
	+ A történelemben ez a két karakter szoros barátságot ápolt, idővel együtt is hagyták el a szervezetet.
* A történetének egyes elemeit ihlette a Shinsengumi! c. sorozat Haradája.
Cursed Sea

A Cursed Sea 1694-ben, elsősorban a Karib-tengeren játszódó, fantasy elemekkel színezett kalózos kaland, gyakran humoros elemekkel tarkítva. A főszereplői elsősorban kalózok, de változatos lények, és egyéb kasztba tartozó figurák is előfordulhatnak.

A kaland félbeszakadt, a világ jelenleg inaktív.

## A világról röviden

Fel hajóra kalóz és tengerész, vár a tenger! A kaland a világ tengerein játszódó fantasy játék, amiben mindenki számíthat indokolatlan mennyiségű kalóz nótára, tengeri viharra, csáklyázásra, szép lányokra, részegekre, kincsekre, vagyis mindenre, amitől kalóznak lenni jó.

A XVII. század végén járunk, minden kalóz azonnal kötelet érdemel. Ugyanakkor a kormányok is bérelnek hajókat, akik az ellenséges országok hajóit támadják. Ezek a Privatérek pont olyanok, mint a kalózok, ne tévesszen meg a látszat... még ha árnyalatnyival talán tisztábbak is. A tengerészetek hajói természetesen mindent megtesznek, hogy megtisztítsák a tengereket a mocskuktól. De az sokkal hatalmasabb és mélyebb, mint ahogy az emberek azt képzelik.

A tengeren utazni, vadászni mindenkinek veszélyes. Senki sem tudja, mit rejt a mélység. A tenger szeszélyes szerető, elkényeztethet, vagy a mélybe ránthat dühében, ahogy a kedve tartja. A vén krakentől sem lehet senki biztonságban. Szellemek és átkozott hajók is járják a tengert. És csodás hangú, lélegzet elállító szépségű vadászokról is beszélnek, akik tengerészeket rántanak magukhoz, csupán üres hajókat hagyva maguk után.

A történetben a mágia rendszer nem teszi lehetővé semmilyen varázsló jelenlétét, így ez a karaktertípus nem hozható, de egyébként akár intelligens tengeri teremtmények, és különböző elátkozott lények bőrébe is bújhatnak a játékosok.

## Karakterek

### Játékos karakterek:

* Charles Ryder
* Hattie Hook
* Jax Leighton
* Csuklyás Charles
* Rheya Valenzuela
* Riva "Az Ezüst Szirén"
* Korka
* James Ryder

## Egyéb

* A játék az oldalon az alábbi linken érhető el: KATT
Inkol

Az idő ura. Ő az akinek köszönhetően előre halad a világ és fentáll az állandó körforgás, teljes mértékben ellenzi a stagnációt. Ezt a világórával éri el. Az a homokóra ami csak neki köszönhetően folyik és ha egyszer lepörög az utolsó szem is akkor elérkezik az idők vége és a tiszták túlvilágra menetele. Emellett Inkol őrzi az összes a világ formálásából hátramaradt anyagot az angyalai az időhasítók segítségével.  A nap az égen is az ő mindent látó szeme, melyet ha bezár akkor Elura veszi át a világ őrzését az éjszakára.
Eingen

Az óriás sas egy állat a tűz krónikáiban.

Eingen, másnevén az óriás sas a sárkányok eltűnése óta az ég urának tekinthető ragadozó madár. Hossza a korától és nemétől függően akár az öt métert is elérheti. A megfigyelések bizonyítják, hogy rendkívül intelligens. Képes megérteni az emberi szót és összetett jellemmel is rendelkezhet. Emellett a látása is kitűnő, akárcsak a kisebb rokonainak.

Hatalmas méreteinek okán, a Feoldeni elfek hamar háziasították. Már több ezer éve hátasállatként hasznosítják és rendkívül sok hasznát veszik a harci tevékenységekben. Ám csak a legbátrabbak méltóak arra, hogy egyáltalán megpróbálhassák megülni ezt a méltó állatot.